**Januar 2021**

**Nyhedsbrev nr. 55**

**Bevægelsesjagt i Syddjurs den 16. januar 2021**

Løvenholm, Fjeld og omegns hjortevildtlaug vil gerne støtte op om Ryomgård & Omegns jagtforenings spændende initiativ til afholdelse af bevægelsesjagt på hjortevildt i lokalområdet lørdag den 16. januar 2021.

Grundlæggende information:

- Jagten afholdes lørdag 16 januar kl. 10 -12, hvor vi tilstræber flest mulige folk i gang/tårne/stiger.

- Jagten er møntet på regulering af då- og kronvildt.

- Man tilmelder sig ved at kontakte Ole Severinsen pr. mail: [ole.severinsen@sol.dk](mailto:ole.severinsen@sol.dk). eller mobil 21789838. Det koster ikke noget at deltage i bevægelsesjagten og du får efter jagten en oversigt over set og skudt vildt på dagen.

- Jagten forsøges gjort til et årligt tilbagevendende arrangement, med en fælles afslutning. (Dog ikke denne gang grundet corona).

Du kan også finde information om initiativet i Jæger, Januar 2021 under kreds 3.

**Webinar omkring kronvildtforvaltningens bestandsmål**

Danmarks Jægerforbund afholdte i december måned et spændende webinar omkring kronvildtforvaltningens bestandsmål og det spændende spørgsmål: Hvor skal vi hen med forvaltningen af kronvildt – og hvorfor?

Såfremt du ikke nåede at deltage i webinaret, kan du læse et fyldigt referat fra mødet her:

<https://www.jaegerforbundet.dk/om-dj/dj-medier/nyhedsarkiv/2020/webinar-kronvildtforvaltningens-bestandsmal/>  
  
  
**Fagrapport om kæbeindsamling 2019**

I 2019 blev der indsendt data (tænder) fra 320 stk. krondyr (319 hjorte). Det er en fremgang på 19% i forhold til året før. Af rapporten fremgår det, at Norddjurs indsendte (28) og Syddjurs (23) sæt tænder. Vi er hermed med til, at bidrage med viden indsamling og væsentlig viden omkring hjortevildt. Tak for det. Du kan finde mere viden om rapporten data via dette link:

<https://www.jaegerforbundet.dk/om-dj/dj-medier/nyhedsarkiv/2020/fagrapport-om-kaebeindsamlingen-2019-er-klar/>

Har du været heldig og dygtig at nedlægge en kronhjort større end spidshjort i år (2020), så husk at sende tænder ind, så du kan bidrage til mere viden om hjortevildt. Er du i tvivl om hvordan – så find viden via dette link:   
  
<https://www.jaegerforbundet.dk/vildt-og-natur/hjortevildt/aldersbestemmelse-af-kronvildt/>

**Revidering af jagttider for hjortevildt frem mod 1. juli 2022**

Som det ser ud på nuværende tidspunkt, så kommer de regionale hjortevildtlaug til at spille en større rolle og får mere ansvars- og opfølgningspligt i forbindelse med udformning af de nye jagttider for hjortevildt frem mod 2022. Nogle af de store emner bliver bl.a. plan for den kommende hjortevildtforvaltning herunder arealkrav (regi NHG) og test af frivilligt forpligtende Samforvaltning (regi DJ). De lokale laug ser frem til, at blive involveret i denne proces i 2021.

Bestyrelsen ønsker alle et godt nytår.

*Med venlig hilsen*Løvenholm – Fjeld og omegns hjortevildtlaug  
*Formand Karsten Hansen*[karsten@hjortevildtdjursland.dk](mailto:karsten@hjortevildtdjursland.dk)

Følg løbende med på vores hjemmeside om aktiviteter i lauget. Se [link.](http://www.hjortevildtdjursland.dk/wp/?page_id=79)